Ozzy Osbourne

John Michael "Ozzy" Osbourne, ganet d'an 3 a viz Kerzu 1948 ha marvet d'an 22 a viz Gouere 2025 Ozzy Osbourne, hard rock pioneer, dies aged 76, The Times, 22/07/2025, a oa ur c'haner, skrivagner pozioù, den ar mediaioù saoz. Brudet-mat e voe adalek ar bloavezhioù 1970, evel kaner ha penn ar strollad sonerezh heavy metal Black Sabbath. E-kerzh ar mare-se en doa kemeret al lesanv "Prince of Darkness".

 Sonerezh 
Osbourne a oa bet unan eus krouerien Black Sabbath e 1968, eñ eo ar c'haner adalek o albom eponim e 1970 betek Never Say Die! e 1978. Ar strollad en doe ul levezon bras war diorroadur ar sonerezh heavy metal, dreist-holl gant o albomoù Paranoid, Master of Reality, ha Sabbath Bloody Sabbath, hag a oa bet degemeret mat-tre ha burutellet kemend-all. Osbourne a oa bet skarzhet eus Black Sabbath e 1979 dre ma oa beuzet gant kudennoù alkool ha drammoù. Kroget e oa gant un hent e-unan hag en doa graet berzh bras gant Blizzard of Ozz e 1980 hag embann 13 pladenn studio. Ar seizh kentañ a oa bet testeniakaet gant al lies-platiniom er Stadoù-Unanet Amerika. Abaoe eo distro e Black Sabbath meur a-wech. Distroet eo da vat e 1997 en ur sikour da enrollañ ar bladenn ziwezhañ e studio eus ar strollad, 13 (2013), ha goude-se e oant bet o vont gant un dro sonerezh kimiadiñ hag a oa echuet e 2017 gant un abadenn sonerezh e Birmingham e-lec'h ma oa bet krouet ar strollad.

D'ar sadorn 5 a viz Gouhere 2025 e oa bet dalc'het sonadeg diwezhañ Ozzy Osbourne er stadiom Aston Villa (Birmingham). Ar strolladoù Metallica, Gojira, Anthrax, Pantera, Slayer ha Guns N' Roses a oa ivez war al leurenn https://www.franceinfo.fr/culture/musique/rock/enterrement-de-premiere-classe-pour-black-sabbath-et-ozzy-osbourne-a-birmingham-entoures-des-saigneurs-du-metal_7360632.html.
 Daveennoù 

Rummad:Ganedigezhioù 1948
Rummad:Kanerien Bro-Saoz
Rummad:Black Sabbath
Rummad:Anglikaned
Rummad:Marvioù 2025